OpenLLM-France/wikimedia huggingface dataset:
# Oleh Protàssov

Oleh Valèriovitx Protàssov, també conegut com a Oleg Protàssov, (en ucraïnès: Олег Протасов) (Dnipropetrovsk, 4 de febrer, 1964), fou un futbolista i entrenador de futbol ucraïnès.
S'inicià a l'edat de 8 anys al club de la seva ciutat, el Dniprò Dnipropetrovsk, on romangué fins al 1987. Posteriorment jugà al Dinamo de Kíiv. Fou nomenat futbolista soviètic de l'any el 1987. Marcà 125 gols al campionat soviètic, fet que el situa com el 8è millor golejador de tots els temps del campionat. Després de la caiguda de la Unió Soviètica provà l'aventura a l'estranger, jugant a Grècia (Olympiakos F.C., Veria FC, i Proodeftiki FC), i al Japó (Gamba Osaka). Es retirà el 1999.
Jugà amb l'URSS 68 cops, disputant dues copes del Món els anys 1986 i 1990, a més de l'Eurocopa 1988. Amb 29 gols és el segon màxim golejador de la història de la selecció soviètica per darrere dels 42 d'Oleh Blokhín. També jugà un cop amb la selecció ucraïnesa l'any 1994.
Un cop retirat de la pràctica activa es convertí en entrenador. Amb l'Olympiakos del Pireu guanyà el campionat grec el 2003. El 2005 entrenà l'Steaua de Bucarest i des de desembre del mateix any al seu primer club, el Dniprò Dnipropetrovsk

## Enllaços externs

* Informació a la web del Dnipro Arxivat 2008-10-23 a Wayback Machine.
* Oleh Protàssov a UkrSoccerHistory.com (rus)
# Lycaon

Lycaon és un gènere de mamífers carnívors de la família dels cànids. Conté una espècie vivent, el gos salvatge africà (L. pictus), i dues d'extintes. Tots els representants d'aquest grup són oriünds d'Àfrica i tenen una dieta carnívora i un estil de vida corredor. El nom genèric Lycaon es refereix a un dels dos personatges de la mitologia grega anomenats «Licàon», probablement el que era rei d'Arcàdia i fou convertit en llop per Zeus després de matar el seu propi fill i intentar servir-li al déu com a àpat.

## Referències

* ↑ Beolens, Watkins i Grayson, 2009, «Lycaon».

## Bibliografia

* Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009. ISBN 978-0801893049.
Espècies vivents de carnívors :
Regne: Animalia  ·  Embrancament: Chordata  ·  Classe: Mammalia  ·  Infraclasse: Eutheria  ·  Superordre: Laurasiatheria :
Subordre Feliformia :
Família Felidae :
Família Viverridae (inclou les civetes) :
Família Eupleridae :
Subordre Caniformia (continua més avall) :
Subordre Caniformia (continua més amunt) :
Família Canidae :
Família Mustelidae :
# Luis Romera Oñate

Luis Romera Oñate (Barcelona, 15 de setembre de 1962) és un sacerdot, rector de la Universitat Pontifícia de la Santa Creu de Roma des del 30 de juliol del 2008. També és soci ordinari de la Pontifícia Acadèmia de Sant Tomàs d'Aquino.
Llicenciat en Geologia, Filosofia i Teologia i doctor en Filosofia, s'ordenà sacerdot el 10 de juny de 1990. Fou degà de la facultat de Filosofia de la Pontifícia Universitat de la Santa Creu, abans de ser-ne nomenat rector en substitució de Mariano Fazio Fernández.

## Llibres publicats

* Pensar el ser. Análisis del conocimiento del "actus essendi" según C. Fabro, Peter Lang Bern 1994, ISBN 3-906753-28-X.
* Introduzione alla domanda metafisica, Armando Rom 2003, ISBN 88-8358-617-4.
* Finitud y trascendencia. La existencia humana ante la religión, Edusc Rom 2006 (2. Auflage), ISBN 88-8333-166-4.
* Dalla differenza alla trascendenza. La differenza ontologica e Dio in Heidegger e Tommaso d'Aquino, Marietti Genua/Mailand 2006 (2. Auflage), ISBN 88-211-8562-1.
* L'uomo e il mistero di Dio. Corso di Teologia Naturale, Edusc Rom 2008, ISBN 978-88-8333-193-0.
* La actualidad del pensamiento cristiano, Publicaciones de la Universidad de Piura (Peru) 2010, ISBN 978-9972-48-130-7.

## Referències

* ↑ Redacció «El hombre ante el misterio de Dios». Palabra, 2008 [Consulta: 13 juliol 2014].
* ↑ «Monseñor Luis Romera, rector de la Pontifica Universidad de la Santa Cruz (Roma), en la Universidad de Navarra». Revista Ecclesia, 2007 [Consulta: 13 juliol 2014].
* 1 2 «Luis Romera». Pusc. Universitat Pontifícia de la Santa Creu. [Consulta: 13 juliol 2014].
* ↑ «Endinsar-se en la riquesa de la fe». Full Dominical Arquebisbat de Barcelona, LXXI, 31, 02-08-2009, pàg. 3. Arxivat de l'original el 14 de juliol 2014 [Consulta: 13 juliol 2014].
* 1 2 Redacció «Padre Luis Romera, nuovo Rettore dell'Università della Santa Croce». Zenit, 15-09-2008 [Consulta: 13 juliol 2014].
# Manne Siegbahn

Karl Manne Georg Siegbahn (Örebro, Suècia, 3 de desembre de 1886 - Estocolm, 26 de setembre de 1978) fou un físic suec guardonat amb el Premi Nobel de Física l'any 1924 i curiosament el seu fill Kai Siegbahn també en fou guardonat l'any 1981.
Nascut el 1886 a la ciutat sueca de Örebro. Aconseguí doctorar-se en física l'any 1911 a la Universitat de Lund mitjançant una tesi doctoral sobre les mesures del camp magnètic. Les seves investigacions científiques se centren en l'àmbit de l'espectroscòpia mitjançant l'ús dels raigs X, raó per la qual fou guardonat amb el Premi Nobel de Física l'any 1924. En honor seu s'anomenà l'asteroide (10446) Siegbahn descobert el 16 d'octubre de 1977 per Cornelis Johannes van Houten, Ingrid van Houten-Groeneveld i Tom Gehrels.

## Notes

* ↑ Pàgina de l'Institut Nobel, Premi Nobel de Física 1924 (anglès)
# Sennoie

«Sennoie» té aquests significats:
* Sennoie (Krasnoiarsk), localitat del krai de Krasnoiarsk, a Rússia
* Sennoie (Crimea), localitat de la República Autònoma de Crimea, a Ucraïna
# Roxanne (pel·lícula)

Roxanne és una pel·lícula estatunidenca dirigida per Fred Schepisi, estrenada el 1987. Es tracta d'una adaptació moderna de Cyrano de Bergerac, de Edmond Rostand. Ha estat doblada al català

## Argument

C.D., un bomber intel·ligent i sensible, amb un gran nas enamora de Roxanne, astrònoma, però no s'atreveix a abordar-la. El seu nou soci, seductor però superficial, cau igualment sota l'encant de la jove i demana a C.D. ajuda per seduir-la.

## Repartiment

* Steve Martin: C.D. "Charlie" Bales
* Daryl Hannah: Roxanne Kowalski
* Rick Rossovich: Chris McConnell
* Shelley Duvall: Dixie
* John Kapelos: Chuck
* Fred Willard: Maigr Deebs
* Max Alexander: Dean
* Michael J. Pollard: Andy
* Steve Mittleman: Ralston
* Damon Wayans: Jerry

## Premis i nominacions

* 1987: Globus d'Or: Nominada a Globus d'Or al millor actor musical o còmic (Steve Martin)
* 1987: Crítics de Los Angeles: Millor actor (Steve Martin)

## Crítica

* "Steve Martin (a més de guionista) és un Cyrano de Bergerac modern. Aquesta és l'excusa per a l'exhibició sense prejudicis del desànim."

## Referències

* ↑ «Roxanne». esadir.cat.
* ↑ «Roxanne» (en anglès). The New York Times.
* ↑ Martínez, Luis «Roxanne». El País.
# Línia T2 (Tram'Bus)

La línia T2 de Tram'Bus (estilitzat com ) és una de les dues línies d'autobús de trànsit ràpid de la xarxa Txik Txak. La línia compta amb 19 estacions i 11 quilomètres i uneix l'estació de Garròs, en el municipi de Tarnòs, amb l'estació de Marrac, en el municipi de Baiona.
Va ser inaugurada el 26 d'abril de 2021 entre les estacions de Garròs i Marrac.

## Història

La línia va estar en fase d'assaig entre el 8 de març i el 2 d'abril de 2021. En aquest tram, els vehicles circulaven per la via prevista, però sense permetre l'accés dels passatgers. Això va permetre als agents implicats en el projecte (Keolis, explotador; Euskal Hirigune Elkargoa, propietàri i Irizar, constructor) coordinar i resoldre els problemes que poguessin presentar-se abans del servei parcial previst per al 26 d'abril de 2021.
En el futur, la línia es prolongarà més enllà de Marrac cap a Basusarri. Es tracta d'un tram d'uns 2 quilòmetres que passaria per Teknohiria i la sortida 5 de l'autopista A63. Es preveu la seva obertura en 2023.

## Línia

Mapa Línia T2 :

## Referències

* Aquesta obra conté una traducció derivada de «2. linea (Txik Txak)» de la Wikipedia en basc, concretament d'aquesta versió del 18 d'abril de 2021, publicada pels seus editors sota la Llicència de documentació lliure de GNU i la llicència de Creative Commons Reconeixement-Compartir Igual 3.0 Unported.
* 1 2 «La línia 2 del Tram'Bus entra en fase de test per a quatre setmanes entre Tarnòs i Baiona Marrac» (en francès), 08-03-2021. [Consulta: 18 abril 2021].
* 1 2 «País basc: la línia T2 del Tram'Bus obrirà el 26 d'abril» (en francès). [Consulta: 18 abril 2021].

## Vegeu també

* Tram'Bus
* Txik Txak

## Enllaços externs

* Web del projecte Pàgina que explica el projecte de autobús de trànsit ràpid.
* Web de Chronoplus Arxivat 2019-03-15 a Wayback Machine. Pàgina oficial de la red Chronoplus.
# Malvesc

* Per a altres significats, vegeu «Plumbago auriculata».
El malvesc (Plumbago europaea) és una planta de la família de les plumbaginàcies (Plumbaginaceae) pròpia d'Europa meridional, present a Catalunya. Aquesta espècie també es pot anomenar en català dentelària, faverola, herba cremadora, plumbagina, verdolina, verdoliva, belessa, malbec i malvisc.
Planta perenne, arbustiva, de color verd fosc, de 30-120 cm d'altura. Tija angulosa, per la base estesa i llenyosa, per la part superior, erecta i molt ramificada. Branques laterals erectes. Fulles alternes, de 5-9 cm de llarg, les inferiors amb el pecíol alat, més o menys ovalades, de 3-4,5 cm d'ample, les mitjanes sèssils, auriculades, abraçadores, més o menys lanceolades, de 1,5-4 cm d'ample, ondulades, amb dents glandulosos, rarament amb el pecíol glandulós. Inflorescències en espiga, amb moltes flors. Calze tubular, amb 5 dents, amb el peduncle clarament glandulós. Corol·la tubular, amb rivet de 5 lòbuls, d'1 cm d'ample aproximadament. Amb 5 estams lliures.

## Referències

* 1 2 «Cercaterm | TERMCAT». [Consulta: 12 juliol 2021].
* ↑ Bayer, E.; Buttler K.P.; Finkenzeller X.; Grau J. Plantas del Mediterráneo. Barcelona:Blume, 1989. ISBN 84-7031-629-X.
# Maquinari de xarxa

Maquinari de xarxa és aquell que normalment es refereix als equips que faciliten l'ús d'una xarxa informàtica. Típicament, això inclou routers, switches, hubs, gateways, punts d'accés, targetes d'interfície de xarxa, cables de xarxes, ponts de xarxa, mòdems, adaptadors RDSI, firewalls i altres dispositius maquinari relacionats.
El tipus més comú de maquinari de xarxa avui dia són els adaptadors Ethernet, ajudats en gran manera per la seva inclusió de sèrie en la majoria dels sistemes informàtics moderns. Tanmateix, la xarxa sense fil s'ha fet cada vegada més popular, especialment per als dispositius portàtils i de mà.
Altres materials que prevalen en xarxes de computadores són els equips de centres de dades (tals com a servidors d'arxius, servidors de base de dades i les àrees d'emmagatzematge), serveis de xarxa (tals com DNS, DHCP, correu electrònic, etc), així com altres dispositius de xarxa específics, com el lliurament de contingut.
Altres dispositius diversos que poden ser considerats maquinari de xarxa inclouen telèfons mòbils, PDAs i fins i tot cafeteres modernes. Mentre que la tecnologia creix i xarxes basades en IP estan integrades en la infraestructura de construcció i en electrodomèstics, el maquinari de xarxa a esdevingut una expressió ambigua degut al nombre creixent de terminals amb capacitat de xarxa.

## Referències

* ↑ Hardware y Software de Redes
* ↑ «Opciones de entrega de contenidos». Arxivat de l'original el 2010-09-26. [Consulta: 25 octubre 2017].
* ↑ «Cafetera IP». Arxivat de l'original el 2014-10-06. [Consulta: 25 octubre 2017].

## Enllaços externs

* Internet Mòbil serà el futur de la xarxa
* «Vivint en El Aleph. La societat de la informació i els seus laberints»
* Informàtica ubiqua i aprenentatge ubic
# Seguidors de Tolkien

Els seguidors de Tolkien (En anglès: Tolkien fandom) són una comunitat internacional informal d'aficionats a les obres de J. R. R. Tolkien, especialment al llegendari de la Terra Mitjana, incloent El hòbbit, El Senyor dels Anells i El Silmaríl·lion. El concepte "Fandom", en anglès, s'utilitza per descriure una tipologia específica de subcultura de seguidors. El terme "Tolkien fandom" va començar a sorgir durant la dècada de 1960 als Estats Units, en el marc del moviment hippie, fet que no va agradar a l'autor (Tolkien va morir el 1973), que parlava del "seu deplorable culte".
Un Tolkienist és algú que estudia l'obra de J. R. R. Tolkien: aquest terme normalment fa referència a estudiants de les llengües èlfiques o de "Tolkienologia". El concepte Ringer (de l'anglès "ring", "anell" en català), fa referència a un seguidor d'El Senyor dels Anells en general, i de la trilogia cinematogràfica de Peter Jackson en particular. Altres conceptes per descriure els seguidors de Tolkien són Tolkienite o Tolkiendil.

## Referències

* ↑ Lev Grossman, Feeding on Fantasy Arxivat 2008-06-08 a Wayback Machine. Time.com, November 24, 2002
* ↑ thetolkienwiki.org
* ↑ the term appears on alt.fan.tolkien in December 2001; "Ringer community" Kohman (2005) p. 10.; c.f. Ringers: Lord of the Fans (2005)
* ↑ an Anglo-Quenya compound, meaning "Tolkien-lover", mostly known as the name of a French Tolkien society.
# Namaqualand

Namaqualand és el nom d'una regió semiàrida en el sud-oest d'Àfrica.

## Característiques

S'estén al llarg de més d'uns 1.000 quilòmetres de la costa oest cobrint una àrea de 440.000 km². Està dividit pel curs baix del riu Orange en el que es coneix com a Petita Namaqualand al sud, i Gran Namaqualand al nord. La Petita Namaqualand és part de la província de Cap Septentrional de Sud-àfrica, mentre que Gran Namaqualand, una zona escassament poblada per alguns membres de l'ètnia khoikhoi està principalment en la regió Karas de Namíbia.
La riquesa floral de la costa atlàntica del Cap, incloent els vessants de les muntanyes i en les valls interiors, és sens dubte una de les majors atraccions de la província. Més de 3.000 espècies florals han estat identificades en la regió. La major part de l'any el paisatge és desèrtic, les escasses precipitacions pluvials només ocorren una o dues vegades a l'any, no obstant això a la primavera després de la primera pluja, com un miracle, un brillant mantell multicolor cobreix les valls.

## Turisme

La millor època per a visitar la zona és des del mes d'agost fins a fins d'octubre. Llavors comença a florir des del nord de la província espargint-se cap al sud, a mesura que la calor avança. El millor moment per a apreciar la seva esplendor és al voltant del migdia, ja que a l'alba o al capvespre les flors tendeixen a tancar-se. De tota manera, durant les diferents èpoques de l'any, hom pot observar diferents espècies com áloes, amarillids, vygies, etc.
Durant tot l'any s'organitzen, a més, gran quantitat d'esdeveniments com exhibicions, festivals, conferències, exposicions i cursos.

## Vegeu també

* Khoikhoi

## Enllaços externs

* Pàgina oficial de Namqualand
* Namaqualand
# Organització no governamental per al desenvolupament

Una organització no governamental per al desenvolupament (ONGD) és una organització sense ànim de lucre que té com a objectiu impulsar polítiques o actuacions encaminades al desenvolupament de col·lectius exclosos o en risc d'exclusió, així com a països o comunitats considerats subdesenvolupats. Els seus principals àmbits d'actuació són el benestar i desenvolupament social, la capacitació i oportunitats equitatives, i el desenvolupament sostenible.
La Coordinadora Valenciana ONGD (CVONGD) és una entitat nascuda el 1992 amb la voluntat de coordinar les actuacions de les ONGD i treballar perquè totes les actuacions siguin "coordinades, coherents, adequades i respectuoses". El 2016 hi havia 103 ONGD al País Valencià. Un dels projectes de l'entitat és Pobresa zero, que lluita contra la pobresa i la desigualtat entre els països del nord i del sud.

## Referències

* ↑ Històries de superació. Torrent: Fundació Horta Sud, 2016, p. 63. ISBN 978-84-617-8054-9 [Consulta: 29 gener 2019].

## Enllaços externs

* Directori d'organitzacions per al desenvolupament (anglès)
# Malversació de cabals públics

La malversació de cabals públics és un delicte contra la Hisenda pública consistent en la utilització indeguda dels béns materials o fons públics per part de les persones que s'encarreguen de controlar-los i custodiar-los.
Dins d'aquesta definició, s'anomena peculat quan un funcionari públic disposa, per a ell mateix o per a altres, dels béns materials públics als quals té accés per al desenvolupament de les seves funcions, i que per tant només pot ser comès per un funcionari públic amb béns públics sota la seva cura.

## Regulació legal a Espanya

El Codi Penal d'Espanya en el capítol VII del títol XIX, dedicat als delictes contra l'Administració pública, regula a l'article 432 la malversació de cabals públics. Hi estableix que:
| « | Les autoritats o funcionaris que, amb ànim de lucre, sostraguessin o consentissin que un tercer, amb igual ànim, sostregui els cabals o efectes públics que tingui al seu càrrec per raó de les seves funcions, incorren en la pena de presó de tres a sis anys i inhabilitació absoluta per un termini de sis a deu anys. | » |

## Vegeu també

* Prevaricació
* Suborn
* Influència (política)
* Malversació de fons
* Corrupció política

## Referències

* ↑ peculi a Optimot
* ↑ "Peculi" (del llatí peculium ), cabal o diners que un senyor o un pare deixava el seu servent o fill perquè es servís lliurement d'ell.
# Maquineta de tallar cabells

Una maquineta de tallar cabells, coneguda també com a tonedora, o el francesisme tondosa, és una eina especialitzada per tallar o retallar els cabells humans. No s'ha de confondre amb la màquina d'afaitar, que s'utilitza per eliminar els pèls de la cara o del cos.

## Història de la maquineta manual

La maquineta de tallar cabells manual va ser inventada per Nikola Bizumic, un inventor serbi. Funcionava a mà, a diferència de les maquinetes elèctriques actuals.

## Història de la maquineta elèctrica

A principis de 1921 Mathew Andis va començar al soterrani de casa seva la producció del primer model operatiu d'una maquineta elèctrica de tallar cabells.
Amb el temps, la maquineta elèctrica de tallar cabells ha anat substituint gradualment les maquinetes manuals. Avui dia les màquines elèctriques són àmpliament utilitzades pels barbers i perruquers a la majoria de països industrialitzats.

## Vegeu també

* Afaitat
* Maquineta d'afaitar
* Màquina d'afaitar

## Nota

* ↑ «tonedoratonedora». Diccionari de la llengua catalana de l'IEC. Institut d'Estudis Catalans.
* ↑ tondosa a Optimot
# Senica

Senica és una ciutat d'Eslovàquia. Es troba a la regió de Trnava, és capital del districte de Senica.

## Història

La primera menció escrita de la vila es remunta al 1217.

## Ciutats agermanades

* Beč, Sèrbia
* Herzogenbuchsee, Suïssa
* Hodonín, República Txeca
* Trutnov, República Txeca
* Velké Pavlovice, República Txeca
* Hohenau, Àustria
* Pultusk, Polònia
* Santa Tecla, El Salvador
# Philautus dubius

Philautus dubius és una espècie de granota que es troba a l'Índia.

## Referències

* Dutta, S., Ohler, A. & Sengupta, S. 2004. Philautus dubius. Llista Vermella d'Espècies Amenaçades de la UICN 2006. Consulta: 8 de gener de 2008.
# Maiorga Ramirez Erro

Maiorga Ramirez Erro (Tafalla, 1976) és un polític navarrès. Llicenciat en filosofia per la Universitat del País Basc i feu estudis de doctorat a la UNED. La seva trajectòria política començà el 1995 quan s'afilià a Eusko Alkartasuna (EA) i Gazte Abertzaleak, les joventuts del partit. Des de 2004 presideix el partit a Navarra. Des de les eleccions municipals de 2003 és regidor d'EA, després de Nafarroa Bai i posteriorment de Bildu. En l'actualitat és diputat de Euskal Herria Bildu al Parlament de Navarra.

## Referències

* ↑ «Bildu sí preside las corridas de toros en Tafalla» (en castellà). El Mundo, 20-08-2012. [Consulta: 2 abril 2014].
* ↑ «La oposición ve al Gobierno en "descomposición" y pide explicaciones sobre la renuncia» (en castellà). Noticias de Navarra, 23-01-2014. Arxivat de l'original el 2014-04-07. [Consulta: 2 abril 2014].

## Enllaços externs

* Lloc web personal Arxivat 2012-02-14 a Wayback Machine.
* Dades biogràfiques al web d'EA Arxivat 2011-09-07 a Wayback Machine.
# Mas de Mascaró

El Mas de Mascaró és una masia de Tarragona protegida com a Bé Cultural d'Interès Local.

## Descripció

Mas ubicat originalment en un context rural però l'actual desenvolupament l'ha acabat voltant de carrers del polígon industrial Riu Clar. A més es troba molt a prop d'un dels accessos a l'autopista A7. L'origen probable d'aquest casal és el segle xviii.
Es compon de diferents cossos independents formant un conjunt de grans proporcions. S'escapa una mica de la tipologia de mas agrari local, ja que presenta particularitats arquitectòniques que el distingeixen i li donen un valor històric artístic afegit. Del cos principal de dues plantes més altell, destaquen unes porxades a la planta superior que proporcionen un interessant joc visual des de les quals es dominaven tant els espais interiors, com les terres vers el mar que són ara ocupades pel polígon. Les altres edificacions, de caràcter auxiliar es troben ben harmonitzades.
Tot el conjunt es troba en un tancat que conté també un jardí romàntic amb les seves fonts esculturades, els seus passadissos la i vegetació de tota mena.

## Referències

* 1 2 3 «Mas de Mascaró». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 18 maig 2018].
# Selecció de futbol de la República Txeca

La Selecció de futbol de la República Txeca és l'equip representatiu del país en les competicions oficials. Està controlada per l'Associació de Futbol de la República Txeca (en txec: Českomoravský fotbalový svaz), la qual és membre de la UEFA. La FIFA considera a la selecció txeca com a successora de les desaparegudes seleccions de Txecoslovàquia i de Bohèmia.

## Estadístiques

* Participacions en Copes del Món = 1
* Primera Copa del Món = 2006
* Millor resultat en la Copa del Món = Primera fase (2006)
* Participacions en Eurocopes = 3
* Primera Eurocopa = 1996
* Millor resultat en l'Eurocopa = Subampió (1996)
* Participacions olímpiques = 1
* Primers Jocs Olímpics = 2000
* Millor resultat olímpic = Sense medalles
* Primer partit
| Turquia | 1–4 | República Txeca |
Istanbul, (Turquia)
* Major victòria
| República Txeca | 8–1 | Andorra |
Liberec, (República Txeca)
* Major derrota
| Suïssa | 3–0 | França |
Zúric, (Suïssa)

## Participacions en la Copa del Món

* Fins a 1994 - Vegeu Txecoslovàquia
* 1998 - No es classificà
* 2002 - No es classificà
* 2006 - Primera fase - 18é lloc
* 2010 - No es classificà
* 2014 - No es classificà
* 2018 - No es classificà

## Participacions en l'Eurocopa

* Fins a 1992 - Vegeu Txecoslovàquia
* 1996 - Final - 2n lloc
* 2000 - Primera fase
* 2004 - Semifinals - 3r lloc
* 2008 - Primera fase
* 2012 - Quarts de final
* 2016 - Primera fase
* 2020 - Quarts de final
* 2024 - Primera fase

## Jugadors històrics

* Milan Baroš
* Petr Čech
* Jan Koller
* Pavel Nedvěd
* Karel Poborský
* Tomáš Rosický
* Vladimír Šmicer
* Patrik Berger
* Josef Masopust
* Antonín Panenka
* Tomas Skuhravy
* Josef Bican
* Jaroslav Burgr

## Vegeu també

* Eden Arena

## Enllaços externs

* Associació de Futbol de la República Txeca
Participacions en fases finals de la Copa del Món de futbol :
Finalistes de la Copa del Món de Futbol de 2006Campions
Itàlia
Finalistes
França
Tercer lloc
Alemanya
Quart lloc
Portugal
Eliminats als quarts de final
Anglaterra
Argentina
Brasil
Ucraïna
Eliminats als vuitens de final
Austràlia
Equador
Espanya
Ghana
Mèxic
Països Baixos
Suècia
Suïssa
Eliminats a la fase de grups
Angola
Aràbia Saudita
Corea del Sud
Costa d'Ivori
Costa Rica
Croàcia
Estats Units
Iran
Japó
Paraguai
Polònia
República Txeca
Sèrbia i Montenegro
Togo
Trinitat i Tobago
Tunísia
1930
1934
1938
1950
1954
1958
1962
1966
1970
1974
1978
1982
1986
1990
1994
1998
2002
2006
2010
2014
2018
2022 :
# Plethodontohyla bipunctata

Plethodontohyla bipunctata és una espècie de granota que viu a Madagascar.
Està amenaçada d'extinció per la pèrdua del seu hàbitat natural.

## Referències

* Nussbaum, R., Raxworthy, C. & Andreone, F. 2004. Plethodontohyla bipunctata. Llista Vermella d'Espècies Amenaçades de la UICN 2006. Consulta: 1 de febrer del 2008.